
 30  DR 30.10.2014 

 
12.16 tgh. 

 Dr. Mohd. Hatta bin Md. Ramli [Kuala Krai]: Terima kasih Tuan Yang di-Pertua. 
Assalammualaikum warahmatullahi wabarakatuh, salam sejahtera. Saya juga ingin turut 
mengambil bahagian dalam perbahasan Bajet 2015. Saya ingin menyambung apa yang 
disebut oleh Yang Berhormat Sepanggar dalam urusan kepentingan kakitangan awam. 
Pada tahun 2012 telah dicadangkan supaya diadakan penstrukturan semula gaji tetapi atas 
beberapa masalah yang sangat ketara, contohnya kenaikan yang amat tinggi bagi 
pemegang jawatan-jawatan utama. 

 Maka, keseluruhan penstrukturan semula itu ditangguhkan, cuma diberikan 
kenaikan gaji. Jadi, saya rasa atas muslihat untuk menambahkan semangat bekerja dan 
produktiviti, kerajaan harus melaksanakan kajian semula struktur gaji dan skema 
perkhidmatan. Supaya kakitangan awam dapat berada dalam suasana yang selesa 
menghadapi perubahan-perubahan ekonomi, kenaikan cukai, pengenaan cukai baru dan 
sebagainya dan dapat menjalani kehidupan seperti rakyat biasa yang lain. Jadi, saya 
menyokong apa yang cuba disinggung oleh Yang Berhormat Sepanggar tadi. 

 Tuan Yang di-Pertua, saya juga ingin menyentuh mengenai royalti petroleum 
kepada negeri-negeri yang ada di sana hasil bahan petroleum ini, khususnya di negeri 
Kelantan yang tidak menerima dan masih dinafikan hak untuk... 

 Timbalan Yang di-Pertua [Datuk Haji Ismail bin Haji Mohamed Said]: Cuma 

Yang Berhormat Kuala Krai, saya ingatkan kes royalti ini masih lagi dalam pertimbangan 
mahkamah. Ia menjadi satu perkara subjudice untuk dibincangkan di dalam Dewan ini. 

 Dr. Mohd. Hatta bin Md. Ramli [Kuala Krai]: Akan tetapi banyak telah disebut. 

 Timbalan Yang di-Pertua [Datuk Haji Ismail bin Haji Mohamed Said]:  Ya. 

 Dr. Mohd. Hatta bin Md. Ramli [Kuala Krai]:  Cuma sudutnya sahaja. 

 Timbalan Yang di-Pertua [Datuk Haji Ismail bin Haji Mohamed Said]: Sudut 
pun tidak boleh, segi pun tak boleh [Ketawa] Sila tajuk yang lain. 

 Dr. Mohd. Hatta bin Md. Ramli [Kuala Krai]: Baik, kita akur. 

 Timbalan Yang di-Pertua [Datuk Haji Ismail bin Haji Mohamed Said]: Terima 

kasih. 

 Dr. Mohd. Hatta bin Md. Ramli [Kuala Krai]: Kita menggunakan forum yang lain 

ya. Tuan Yang di-Pertua, isu yang juga paling rapat dengan penduduk di kawasan saya dan 
juga di banyak tempat ialah isu harga getah. Ini juga mungkin melibatkan kawasan Tuan 
Yang di-Pertua dan tidak berada di dalam mahkamah ya. Jadi, kita boleh membincangkan. 
Di sesetengah tempat di negeri Kedah harganya jatuh sampai ke paras RM1.40 satu kilo. Di 
Kuala Krai masih lagi boleh bertahan sekitar RM2.30. 

 Timbalan Yang di-Pertua [Datuk Haji Ismail bin Haji Mohamed Said]: Itu boleh 

jadi ucapan, sebahagian daripada ucapan Kuala Krau ya. 

 Dr. Mohd. Hatta bin Md. Ramli [Kuala Krai]: Okey, jadi saya akan masukkan. 

Tolong ya. Masukkan Kuala Krau sekali. Soalan saya, bagaimana agaknya penduduk di 
Kedah, di Utara untuk menikmati suatu suasana kehidupan yang baik dengan harga yang 
sebegitu rendah. Sebanyak RM2.30 di Kuala Krai pun sudah menjadi tekanan kepada 
penoreh-penoreh getah, pekebun kecil khususnya, apatah lagi di Kedah dengan kejatuhan 
yang sebegitu mendadak. Jadi, perkara ini sudah dibangkitkan oleh Ahli Parlimen kita 
dalam beberapa sesi tetapi ia tidak dapat dipulihkan. 

 Kalau dulu ada fluctuation, harga rendah kemudian naik sampai RM3.50. Akan 
tetapi kali ini tidak mahu naik-naik lagi. Jadi, saya rasa kerajaan tidak boleh lagi 
mengetepikan masalah ini dan mengalihkan pandangan bahawa kerajaan sudah 
memberikan subsidi baja, tanam semula dan sebagainya. Itu proses permulaan bagi 
pekebun kecil untuk tempoh tanaman semula yang menunggu tujuh hingga sepuluh tahun 
untuk mendapat hasil.  

 



12.16 tgh. Dr. Mohd. Hatta bin Md. Ramli [Kuala Krai]: Terima kasih Tuan Yang di-Pertua. Assalammualaikum warahmatullahi wabarakatuh, salam sejahtera. Saya juga ingin turut mengambil bahagian dalam perbahasan Bajet 2015. Saya ingin menyambung apa yang disebut oleh Yang Berhormat Sepanggar dalam urusan kepentingan kakitangan awam. Pada tahun 2012 telah dicadangkan supaya diadakan penstrukturan semula gaji tetapi atas beberapa masalah yang sangat ketara, contohnya kenaikan yang amat tinggi bagi pemegang jawatan-jawatan utama. Maka, keseluruhan penstrukturan semula itu ditangguhkan, cuma diberikan kenaikan gaji. Jadi, saya rasa atas muslihat untuk menambahkan semangat bekerja dan produktiviti, kerajaan harus melaksanakan kajian semula struktur gaji dan skema perkhidmatan. Supaya kakitangan awam dapat berada dalam suasana yang selesa menghadapi perubahan-perubahan ekonomi, kenaikan cukai, pengenaan cukai baru dan sebagainya dan dapat menjalani kehidupan seperti rakyat biasa yang lain. Jadi, saya menyokong apa yang cuba disinggung oleh Yang Berhormat Sepanggar tadi. Tuan Yang di-Pertua, saya juga ingin menyentuh mengenai royalti petroleum kepada negeri-negeri yang ada di sana hasil bahan petroleum ini, khususnya di negeri Kelantan yang tidak menerima dan masih dinafikan hak untuk... Timbalan Yang di-Pertua [Datuk Haji Ismail bin Haji Mohamed Said]: Cuma. Yang Berhormat Kuala Krai, saya ingatkan kes royalti ini masih lagi dalam pertimbangan mahkamah. Ia menjadi satu perkara subjudice untuk dibincangkan di dalam Dewan ini. Dr. Mohd. Hatta bin Md. Ramli [Kuala Krai]: Akan tetapi banyak telah disebut. Timbalan Yang di-Pertua [Datuk Haji Ismail bin Haji Mohamed Said]: Ya. Dr. Mohd. Hatta bin Md. Ramli [Kuala Krai]: Cuma sudutnya sahaja. Timbalan Yang di-Pertua [Datuk Haji Ismail bin Haji Mohamed Said]: Sudut pun tidak boleh, segi pun tak boleh [Ketawa] Sila tajuk yang lain. Dr. Mohd. Hatta bin Md. Ramli [Kuala Krai]: Baik, kita akur. Timbalan Yang di-Pertua [Datuk Haji Ismail bin Haji Mohamed Said]: Terima. kasih. Dr. Mohd. Hatta bin Md. Ramli [Kuala Krai]: Kita menggunakan forum yang lain. ya. Tuan Yang di-Pertua, isu yang juga paling rapat dengan penduduk di kawasan saya dan juga di banyak tempat ialah isu harga getah. Ini juga mungkin melibatkan kawasan Tuan Yang di-Pertua dan tidak berada di dalam mahkamah ya. Jadi, kita boleh membincangkan. Di sesetengah tempat di negeri Kedah harganya jatuh sampai ke paras RM1.40 satu kilo. Di Kuala Krai masih lagi boleh bertahan sekitar RM2.30. Timbalan Yang di-Pertua [Datuk Haji Ismail bin Haji Mohamed Said]: Itu boleh. jadi ucapan, sebahagian daripada ucapan Kuala Krau ya. Dr. Mohd. Hatta bin Md. Ramli [Kuala Krai]: Okey, jadi saya akan masukkan. Tolong ya. Masukkan Kuala Krau sekali. Soalan saya, bagaimana agaknya penduduk di Kedah, di Utara untuk menikmati suatu suasana kehidupan yang baik dengan harga yang sebegitu rendah. Sebanyak RM2.30 di Kuala Krai pun sudah menjadi tekanan kepada penoreh-penoreh getah, pekebun kecil khususnya, apatah lagi di Kedah dengan kejatuhan yang sebegitu mendadak. Jadi, perkara ini sudah dibangkitkan oleh Ahli Parlimen kita dalam beberapa sesi tetapi ia tidak dapat dipulihkan. Kalau dulu ada fluctuation, harga rendah kemudian naik sampai RM3.50. Akan tetapi kali ini tidak mahu naik-naik lagi. Jadi, saya rasa kerajaan tidak boleh lagi mengetepikan masalah ini dan mengalihkan pandangan bahawa kerajaan sudah memberikan subsidi baja, tanam semula dan sebagainya. Itu proses permulaan bagi pekebun kecil untuk tempoh tanaman semula yang menunggu tujuh hingga sepuluh tahun untuk mendapat hasil.